text: Община Благоевград показва измерените показатели за качество на въздуха
  19 Март 2020 18:10ПУБЛИКУВАНА
  19 Март 2020 18:11ОБНОВЕНА
  Фините прахови части се измерват 24 часа
  Община Благоевград показва от днес в реално време измерените показатели за качество на въздуха.
  Данните от монтираната автоматична станция за измерване на качеството на въздуха в Благоевград, от днес, могат да се наблюдават от жителите в реално време.
  На интернет страницата на община Благоевград, данните отчетени от автоматичната станция:
  МОЖЕ ДА ВИДИТЕ ТУК http://www.blgmun.com/calendar288/1.htm
  Пределно допустимата концентрация за фини прахови частици е 50 µg/m3 и се отнася за показателите, които по стандарт са за качество на въздуха със стойности за ФПЧ10 µg/m3.
  Монтираната автоматична станция измерва и ФПЧ 2,5 µg/m3 с допустима концентрация за Фини прахови частици 20 µg/m3.
  Данните за състоянието на атмосферния прах в Благоевград се оповестяват от станцията, която бе монтирана на 06 март в района на фирма "Ванико".
  Фините прахови части се измерват 24 часа по искане на жителите на Благоевград.
  Автоматичната станция ще остане монтирана, докато е необходимо да се направи анализ на качеството на въздуха в Благоевград.
  До момента еднократно, на 11 март сутринта след 08,00 часа е регистрирано превишаване на пределно допустимите норми по показатели ФПЧ.
  Максималното превишаване, което е измерено от станцията е 200 µg/m3, което е четирикратно над пределно допустимата норма. Своевременно е направена проверка на място от служители на община Благоевград и е установено, че завишаването е от изгаряне на омаслен дървен материал /траверси/ в печатна база. Предприети са мерки по компетентност.